Sidst i 1520'erne blev Bernhard Rothmann leder af de religiøse reformer, der fandt sted i byen Münster. I sine prædikener fordømte han [[katolicisme|katolske]] doktriner som f.eks. [[skærsilden]] og brugen af billeder, såvel som præsternes lave moral. Han blev kritiseret af den katolske biskop i 1531 og afviste derefter den katolske kirkes autoritet og knyttede sig åbent til den [[reformerte kirke]]. I 1532 udgav han en evangelisk trosbekendelse og fik bystyrets opbakning. I en traktat fra 1533 blev Münster anerkendt som en [[Lutheranisme|lutheransk]] by. I sommeren 1533 blev Rothmann omvendt af [[Melchior Hoffman]]s anabaptistiske disciple og begyndte at prædike imod [[dåb|barnedåben]] fra prædikestolen i Lambertuskirken. Selvom han blev kritiseret af byrådet, forblev han i sikkerhed pga. sin popularitet hos håndværkerlavene. Rothmann styrkede sin position ved at omvende andre til sine synspunkter.
Personbillede_savnes Religion Historie Organisationer